ลุ้นส่งออกไก่ปีนี้ทะลักแสนล้านบาท เห่กล่อมซาอุดีอาระเบียนำเข้า ผู้ผลิตชี้สารพัดปัจจัยเกื้อหนุน
นายอนันต์ ศิริมงคลเกษม นายกสมาคมผู้ผลิตไก่เพื่อการส่งออกไทย เปิดเผยว่า ในปีนี้สมาคมได้ตั้งเป้าส่งออกไก่ 750,000 ตัน มูลค่า 100,000 ล้านบาท โดยปริมาณส่งออกจะเพิ่มขึ้น 7% เมื่อเทียบกับปีที่ผ่านที่มีการส่งออกไก่ 720,000 ตัน มูลค่า 92,600 ล้านบาท เนื่องจากแนวโน้มความต้องการไก่ในตลาดโลกมีอย่างต่อเนื่อง เพราะลูกค้าเชื่อมั่นในคุณภาพของอุตสาหกรรมไก่ไทย และปีนี้สมาคมสามารถเปิดตลาดไก่เพิ่มขึ้นได้อีก 2 ประเทศ คือเกาหลีใต้และสิงคโปร์ ในขณะที่กรมปศุสัตว์กำลัง เจรจากับซาอุดีอาระเบีย เพื่อขอให้นำเข้าไก่จากไทย ซึ่งคาดว่าจะประสบผลสำเร็จด้วยดี,ปัจจัยที่ทำให้การส่งออกเป็นไปตามเป้าหมาย คือ ต้นทุนการผลิตได้ในปีนี้ปรับเพิ่มขึ้นไม่มาก เนื่องจากราคาวัตถุดิบอาหารสัตว์ ข้าวโพด กากถั่วราคาทรงตัว และต้นทุนการเลี้ยงปัจจุบันอยู่ที่ 36 บาทต่อกิโลกรัม (กก.) ส่วนภาวะเศรษฐกิจโลกยังต้อรอดูอีกระยะหนึ่ง รวมทั้งนโยบายของโดนัลด์ ทรัมป์ ว่าที่ประธานาธิบดีสหรัฐอเมริกา ขณะที่กรณีเบรกซิทได้หารือกับกรมเจรจาการค้าระหว่างประเทศ ที่พบว่าหากไทยสามารถลงนามเปิดเสรีทางการค้าหรือเอฟทีเอ กับอังกฤษได้ การส่งออกก็จะไม่มีปัญหา,ทั้งนี้ การส่งออกไก่ของไทยในตลาดสหภาพยุโรป (อียู) ตามโควตามีประมาณ 252,643 ตัน แบ่งเป็นไก่ปรุงสุก 160,033 ตัน ไก่สด รวมทั้งแช่เกลือ หรือในน้ำเกลือ 92,610 ตัน คิดเป็น 50% ของการส่งออกของไทย หากอียูตัดโควตาการส่งออกไก่ของไทย ออกตามการแยกตัวของอังกฤษก็จะกระทบกับการส่งออกในภาพรวมเช่นกัน ซึ่ง,ต้องรอดูผลการพิจารณาอีกครั้ง ขณะที่ปัญหาโรคระบาดโดยเฉพาะไข้หวัดนก ประเทศไทยก็ยังต้องเฝ้าระวัง ซึ่ง,กรมปศุสัตว์ได้เข้มงวดในการตรวจสอบ จึงเป็นข้อได้เปรียบที่สร้างความเชื่อมั่นของผู้นำเข้า โดยตลาดญี่ปุ่นหันมาสั่งซื้อสินค้าจากไทยแทนจีนมากขึ้นเนื่องจากยังไม่มั่นใจในคุณภาพสินค้าของจีน และปีนี้คาดว่าจะส่งออกไก่สดที่เกาหลีได้เพิ่มขึ้นอีก 10,000 ตัน ตลาดสิงคโปร์ คาดว่าส่งออกได้ 5,000 ตัน แม้ว่าทั้ง 2 ตลาดจะเล็ก แต่เมื่อรวมหลายๆ ตลาด ก็มีความสำคัญกับภาพรวมการส่งออก.
ในปีนี้สมาคมได้ตั้งเป้าส่งออกไก่ 750,000 ตัน มูลค่า 100,000 ล้านบาท โดยปริมาณส่งออกจะเพิ่มขึ้น 7% เมื่อเทียบกับปีที่ผ่านที่มีการส่งออกไก่ 720,000 ตัน มูลค่า 92,600 ล้านบาท เนื่องจากแนวโน้มความต้องการไก่ในตลาดโลกมีอย่าง
ส่งออกไก่,อนันต์ ศิริมงคลเกษม,ตลาดโลก,ซาอุดีอาระเบีย